יוסי כהן

יוסף (יוסי) מאיר כהן (נולד בכ"ט באלול ה'תשכ"א, 10 בספטמבר 1961) הוא איש ביון ישראלי שכיהן כראש המוסד למודיעין ולתפקידים מיוחדים בין השנים 2016–2021. כיהן כיועץ לביטחון לאומי וראש המטה לביטחון לאומי בישראל. חתן פרס ביטחון ישראל. כהן נולד בשכונת רחביה בירושלים למשפחה דתית. נקרא יוסף על שם סבו, ומאיר על שם דודו שנהרג בתאונה בצבא. אמו מינה (לבית ורקר) הייתה מחנכת ותיקה, מנהלת בית ספר ויקירת העיר ירושלים, דור תשיעי בארץ ובת למשפחה ששורשיה בחברון. אביו אריה היה איש האצ"ל ובכיר בבנק המזרחי. כהן היה חניך בתנועת בני עקיבא. למד בבית ספר דוגמה. הוא בוגר ישיבת אור עציון. עם גיוסו לצה"ל במסגרת גרעין נח"ל דתי, התנדב לצנחנים לגדוד הנח"ל המוצנח. לאחר השחרור למד באוניברסיטה בלונדון. בגיל 26, לאחר פעילותו המבצעית הראשונה, יצא בשאלה. עם זאת, אמר כי הוא עדיין מאמין באלוהים. ב-1982 הצטרף ל"מוסד". עבר קורס קציני איסוף והיה חובש הכיפה היחיד בקורס זה, אם כי לאחר מכן יצא בשאלה. כיום הוא חי אורח חיים מסורתי. שירת כקצ"א והתקדם בסולם הדרגות ב"מוסד" עד שמונה לראש שלוחות "המוסד" באירופה. ב-1997 השלים בהצטיינות יתרה תואר ראשון במדעי החברה באוניברסיטת בר-אילן במסגרת התוכנית לזרועות הביטחון. בשנים 2000 עד 2002 שהה בחופשה ללא תשלום מהארגון בין השאר לצורך סיוע למשפחתו בטיפול בבנו בעל הצרכים המיוחדים. כמו כן עבד בשנים אלו בחברת image id. ב-2002 שב למוסד, תחת פיקודו של מאיר דגן ומונה לראש המוקד למבצעים מיוחדים של אגף "צומת", מפעיל הסוכנים במוסד. ב-2003 זכה בפרס ביטחון ישראל יחד עם דוד ברנע, על פרויקט ייחודי. ב-2006 מונה לראש אגף "צומת". במהלך פיקודו, זכה צוות מהאגף שבראשותו בפרס ביטחון ישראל. ב-2011 מונה לסגן ראש המוסד וממלא מקומו וראש מנהלת המבצעים בארגון. באוגוסט 2013 נבחר על ידי ראש הממשלה, בנימין נתניהו, לתפקיד היועץ לביטחון לאומי לראש הממשלה וליו"ר המטה לביטחון לאומי. הוא החל לכהן בתפקיד בנובמבר 2013. ב-6 בדצמבר 2015 הופיע כהן בוועדת הכלכלה של הכנסת והביע את עמדת המל"ל לפיה עיכוב במימוש מתווה הגז עלול לפגוע בביטחון ישראל. בחודש יוני 2024 שלחה ועדת גרוניס מכתב אזהרה לכהן ששימש כראש המל"ל בתקופה שחקרה הוועדה, בו נכתב, בין השאר, "התנהלותו של מר כהן בנושאים הנחקרים על ידי הוועדה הובילה לשיבוש עמוק בתהליכי עבודה ובניין הכוח ולפגיעה במנגנוני קבלת החלטות בשורה של סוגיות רגישות. בכך סיכן את ביטחון המדינה ופגע ביחסי החוץ ובאינטרסים כלכליים של מדינת ישראל". ב-7 בדצמבר 2015 הודיע ראש ממשלת ישראל בנימין נתניהו על מינויו של כהן לראש המוסד, וב-6 בינואר 2016 נכנס לתפקיד והחליף את תמיר פרדו. ב-5 ביולי 2020 החליט נתניהו להאריך את כהונת כהן כראש המוסד בחצי שנה נוספת, עד ל-1 ביוני 2021, מחליפו הוא סגנו, דוד ברנע. מבצע בולט של "המוסד" בתקופתו, היה השגת מסמכי הארכיון של תוכנית הגרעין האיראנית, מבצע עליו פיקח באופן אישי. המסמכים הוכיחו שלפני החתימה על ההסכם, איראן פעלה בחשאי לפתח נשק גרעיני, ולא דיווחה באופן מלא על כל יכולותיה בעת שחתמה על ההסכם עם המעצמות. חשיפת מסמכים אלו הייתה בין הגורמים העיקריים לפרישת ארצות הברית מהסכם הגרעין עם איראן[דרוש מקור]. בשנת 2020 יוחסו ל"מוסד" שני חיסולי מפתח בטהראן: הריגת עבדאללה אחמד עבדאללה, טרוריסט ומספר 2 באל-קאעדה, והריגת מוחסן פח'רי-זאדה, גנרל במשמרות המהפכה האסלאמית וראש תוכנית הגרעין האיראנית. בתחילת מגפת הקורונה בישראל המוסד בראשותו סייע ברכש ציוד רפואי. בשנת 2020 השתתף במגעים שהובילו לחתימת הסכמי אברהם בין מדינת ישראל לבין איחוד האמירויות ובחריין. ב-25 בנובמבר דווח שהשתתף בפגישה חשאית ביחד עם ראש הממשלה נתניהו עם מוחמד בן סלמאן, יורש העצר ושר ההגנה של ערב הסעודית. כהן היה ממונה על יחסי ישראל–קטר ועסק בהעברת מענק הכסף הקטרי לרצועת עזה. לאחר סיום הכהונה אמר: "עד מבצע שומר החומות קיווינו שהמעורבות הקטארית והכסף הקטארי יביאו אותנו להסדרה עם חמאס. אבל זה קצת יצא משליטה". במאי 2024 פורסם תחקיר של הגארדיאן, מגזין +972 ושיחה מקומית - לפיו במהלך תפקידו כראש המוסד איים כהן על התובעת הראשית לשעבר של בית הדין הפלילי בהאג, פאטו בנסודה, במהלך סדרת פגישות חשאיות בהן ניסה ללחוץ עליה לזנוח חקירה על פשעי מלחמה לכאורה מצד ישראל שבוצעו בגדה המערבית. ב-30 במאי 2021 קיבל תואר דוקטור לשם כבוד מאוניברסיטת בר-אילן. ביוני 2021 הצטרף לנשיאות תוכנית "גדולים במדים" של עמותת יד לילד המיוחד, המשלבת צעירים עם צרכים מיוחדים בצה"ל. ביולי 2021, מונה לנציג קרן ההשקעות היפנית סופטבנק בישראל. ב-15 באוגוסט 2021 נפתחה נגד כהן בדיקה משטרתית בגין מתנה בסך 20,000 דולר שקיבל מאיש העסקים ג'יימס פאקר מבלי שדיווח על כך. במהלך 2023 החזיר כהן את הכספים. ב-15 במרץ 2023 הורתה היועצת המשפטית לממשלה, גלי בהרב-מיארה, על סיום הבדיקה המשטרתית המקדימה כיוון שהיועץ המשפטי של "המוסד" נתן אישור לקבלת הכספים ומכיוון שחלה התיישנות על העבירה. באוגוסט 2021 מונה כהן לדירקטור בחברת הבת האמריקנית של קבוצת דוראל אנרגיה, העוסקת בתחום האנרגיה המתחדשת. ב-21 בדצמבר 2021 נטען בתוכנית "המקור" שבזמן כהונתו כראש המוסד, כהן חשף מידע חשאי בפני דיילת שעמה ניהל רומן, ובפני בעלה גיא שיקר. שיקר אף טען שזהבית כהן, גיסתו של יוסי כהן ומנכ"לית אייפקס ישראל, אחראית לפיטוריו מתפקידו הבכיר ב"פסגות", הנשלטת בידי אייפקס. ביוני 2023, מונה לנשיא חוג הידידים של ארגון אלמנות ויתומי צה"ל, ארגון הפועל לקידום אלמנות ויתומי צה"ל וכוחות הביטחון בסדר היום הציבורי. ביולי 2023, עם התקדמות חקיקתה של הרפורמה המשפטית והמחאות נגדה, קרא לשמור את המחלוקת מחוץ לגבולות צה"ל וארגוני הביטחון, ולעצירת מהלכי החקיקה ולהגעה להידברות בין הקבוצות השונות, במטרה להגיע לקונצנזוס. באוקטובר 2023 לקח חלק פעיל בייעוץ לראש הממשלה ולמערכת הביטחון בעת מלחמת חרבות ברזל. בריאיון בפברואר 2024 אמר כי יש לצאת מרצועת עזה בתום הקרבות וכי הוא תומך בהתנתקות מהרצועה. ביוני 2024, הוזהר בידי ועדת החקירה הממלכתית לעניין כלי השיט שקבעה כי "התנהלותו של מר כהן בנושאים הנחקרים על ידי הוועדה הובילה לשיבוש עמוק בתהליכי עבודה ובניין הכוח ולפגיעה במנגנוני קבלת החלטות בשורה של סוגיות רגישות. בכך סיכן את ביטחון המדינה ופגע ביחסי החוץ ובאינטרסים כלכליים של מדינת ישראל". כהן גר במודיעין, נשוי לאיה ואבא לארבעה ילדים. אחיו הבכור חיים כהן כיהן כמנכ"ל דן אנד ברדסטריט בישראל וגיסתו היא זהבית כהן, מנכ"לית אייפקס ולשעבר יו"ר תנובה. יוצא מהצל, מתוך "7 ימים", ידיעות אחרונות, 30 באוגוסט 2013 יוסי מלמן, ‏ראש המוסד הודה באוזני מקורבים שטעה כשקיבל מתנה מג'יימס פאקר, באתר מעריב אונליין, 18 בפברואר 2017 חיים לוינסון, יותר מבצעים, יותר תחבולות: המוסד שינה את פניו, ואלה לא רק בשורות טובות, באתר הארץ, 23 באוגוסט 2018 בן כספית, ‏בערמומיות, יצירתיות וכנגד כל הסיכויים: זו הייתה השנה של יוסי כהן, באתר מעריב אונליין, 8 בספטמבר 2018 אמירה לם ורביב גולן, מבצע בלפור, באתר "ידיעות אחרונות", 18 בספטמבר 2019 שוקי שדה, שוחה בבריכה של פאקר, מקבל תרומות ממיליארדרים: מפת הקשרים של ראש המוסד, באתר TheMarker‏, 26 במרץ 2021 אלון בן דוד, הדרך לפסגה, הקשר לרה"מ והאימה שהטיל באיראן: מי אתה יוסי כהן?, באתר חדשות 13, 29 באפריל 2021 שרה ליבוביץ-דר, ראש בראש: ראש המוסד יוסי כהן והרמטכ"ל אביב כוכבי – האם נראה אותם מתמודדים על ראשות הממשלה?, מגזין ליברל, 10 במאי 2021 ניר דבורי, ‏ההלם באירן, המתיחות עם נתניהו והכינוי הסודי: סוף עידן "הדוגמן", באתר ‏מאקו‏, 3 ביוני 2021 אילנה דיין שרית מגן מתן למדן, ‏יוסי כהן בראיון ראשון ובלעדי לאילנה דיין | עובדה, באתר ‏מאקו‏, 10 ביוני 2021 אמיר אורן, על החיפוש של ראשי המוסד לדורותיהם אחר תהילה אישית, מגזין ליברל, 07.07.2021 אסף גלעד, ‏סייבר, סעודיה והסיכויים שיהפוך לפוליטיקאי: יוסי כהן ראש המוסד לשעבר מדבר, באתר גלובס, 22 בספטמבר 2023 מיקי לוין, ‏הנתק עם נתניהו, הסקרים המחמיאים ומיטוט החמאס: יוסי כהן בריאיון חשוף, באתר מעריב אונליין, 24 בנובמבר 2023 פגישה עם רוני קובן עונה 8 | פרק 15 - יוסי כהן, באתר כאן – תאגיד השידור הישראלי, 13 באפריל 2024 יוסי כהן, דף שער בספרייה הלאומית גיא רולניק, הדוגמן מציג: כך בוזזים מיליארדים, באתר הארץ, 28 ביוני 2024 אטילה שומפלבי, יועץ ביטחון לאומי חדש: מ"מ ראש המוסד, באתר ynet, 21 באוגוסט 2013 ynet, ראש המוסד הוקלט לפני שנה: איראן תמשיך לעמוד בראש סדר העדיפויות, באתר ynet, 8 בדצמבר 2015 מינה כהן – יקירת העיר ירושלים לשנת תשס"ז – עיריית ירושלים, באתר עיריית ירושלים סב סביה היה הרב אליהו יוסף ריבלין. חיים לוינסון, יותר מבצעים, יותר תחבולות: המוסד שינה את פניו, ואלה לא רק בשורות טובות, באתר הארץ, 23 באוגוסט 2018 פגישה עם רוני קובן עונה 8 - יוסי כהן, סרטון בערוץ "כאן", באתר יוטיוב ברק רביד, המבחן של ראש המוסד החדש: להגיד לנתניהו את מה שהוא לא אוהב לשמוע, באתר הארץ, 8 בדצמבר 2015 יוני גרין, יוסי כהן בדרשה שנשא בשבת: "גם היום צריכים סיעתא דשמייא", באתר חרדים10, 12 בדצמבר 2015 הילד מקטמון שגדל להיות ראש המוסד, באתר בוגרי אוניברסיטת בר-אילן רונן ברגמן, "משחקי הכס - המועמד יוסי כהן", ידיעות אחרונות, 7 ימים, 23 בינואר 2015 איתמר אייכנר, "ישר, מחוספס וצנוע": הכירו את ראש המוסד הבא, באתר ynet, 24 במאי 2021 ראש הממשלה יביא לאישור הממשלה את מינויו של יוסי כהן לתפקיד היועץ לביטחון לאומי ויו"ר המטה לביטחון לאומי, באתר של משרד ראש הממשלה, 21 באוגוסט 2013 ליאור גוטמן, ראש המועצה לביטחון לאומי: "ארגוני הטרור ניסו לפגוע במאגר תמר - והחטיאו", באתר כלכליסט, 6 בדצמבר 2015 ביני אשכנזי‏, ועדת החקירה לפרשת הצוללות: נתניהו סיכן את ביטחון המדינה, באתר וואלה, 24 ביוני 2024 איתמר אייכנר, ראש המוסד הנכנס: האיום האיראני משמעותי יותר בגלל הסכם הגרעין, באתר ynet, 6 בינואר 2016 אריק בנדר, ‏כהונתו של ראש המוסד הוארכה בכחצי שנה נוספת, באתר מעריב אונליין, 5 ביולי 2020 יוסי מלמן, ‏לסרט על המבצע באיראן יקראו "כהן והנועזים", באתר מעריב אונליין, 5 במאי 2018. איתמר אייכנר, ראש המוסד ל-ynet: "יש פוטנציאל עם כל מדינות ערב. הרחקנו את סכנת המלחמה", באתר ynet, 17 בספטמבר 2020 נתניהו טס בחשאי לערב הסעודית ונפגש עם בן סלמאן ופומפאו, באתר וואלה, 23 בנובמבר 2020 חשיפה: המלחמה המלוכלכת של ישראל נגד בית הדין בהאג יובל אברהם ומירון רפופורט, 28 במאי 2024 ניר דבורי, ‏ראש המוסד היוצא, יוסי כהן: "יש להגביר את הפעילות נגד המשטר האירני", באתר ‏מאקו‏, 30 במאי 2021 ראש המוסד היוצא מצטרף לתוכנית "גדולים במדים", באתר ישראל היום מאיר אורבך, ראש המוסד לשעבר יוסי כהן התמנה לנציג סופטבנק בישראל, באתר כלכליסט, 9 ביולי 2021 יהושע בריינר, המשטרה פתחה בבדיקה בעניין אלפי הדולרים שהעניק פאקר לראש המוסד לשעבר, באתר הארץ, 15 באוגוסט 2021 טובה צימוקי, היועמ"שית סגרה את הבדיקה נגד ראש המוסד לשעבר יוסי כהן, באתר ynet, 15 במרץ 2023 משרה נוספת לראש המוסד לשעבר יוסי כהן במגזר העסקי, באתר ynet, 1 בספטמבר 2021 המקור, עונה 20, פרק 17: הרומן החשאי של ראש המוסד לשעבר, באתר חדשות 13, 21 בדצמבר 2021 מערכת ice, שרון שפורר פתרה את פרשת יוסי כהן שחשף דרוקר?, באתר אייס, 27 ביולי 2021 התפקיד החדש של יוסי כהן: ראש המוסד לשעבר יעמוד בראש חוג הידידים של ארגון אלמנות ויתומי צה"ל, באתר ‏מאקו‏, 21 ביוני 2023 יוסי כהן, למען הביטחון, ומול האיום האיראני: חייבים לעצור את החקיקה, באתר ynet, 23 ביולי 2023 ראש המוסד לשעבר יוסי כהן: בעד התנתקות מוחלטת מרצועת עזה, באתר www.inn.co.il נוסח האזהרה של ועדת החקירה הממלכתית לעניין כלי השיט (עמ' 7-8)